17α-Hidroksiprogesteron

**17α-Hidroksiprogesteron** (**17α-OHP**), poznat i kao **17-OH progesteron** (**17-OHP**), ili **hidroksiprogesteron** (**HP**), je endogeni progestogenski steroidni hormon srodan progesteronu. Također je hemijski međuprodukt u biosintezi mnogih drugih endogenih steroida, uključujući androgene, estrogene, glukokortikoide i mineralokortikoide, kao i neurosteroide. 
## Biološka aktivnost 
17α-OHP je agonist progesteronskog receptora (PR), slično progesteronu, iako slabiji u poređenju s njim. Pored toga, on jeantagonist mineralokortikoidnog receptora (MR) kao i parcijalni agonist glukokortikoidnog receptora (GR), iako sa vrlo niskom snagom (EC50 > 100 puta manje u odnosu na kortizol) na posljednjem mjestu, također slično progesteronu.

## Biohemija
[thumb|left|300px|[Steroidogeneza, sa17α-OHP oko lijeve sredine među pregnena.]]

### Biosinteza
17α-OHP je izveden iz progesterona putem 17α-hidroksilaza17α-hidroksilaze (kodirano sa CYP17A1).

17α-OHP raste u trećem tromjesečju trudnoće, prvenstveno zbog fetusne proizvodnje nadbubrežne žlijezde.

Ovaj steroid se prvenstveno proizvodi u nadbubrežnoj žlijezdi, a donekle i u gonadama, posebno u žutom tijelu jajnika. Normalni nivoi su 3-90 &nbsp;ng/dl kod djece, a kod žena 20-100&nbsp;ng/dl prije ovulacije i 100-500 &nbsp;ng/dl tokom luteusne faze.

### Mjerenje 
Mjerenja nivoa 17α-OHP korisna su u procjeni pacijenata kod kojih se sumnja na stanje zvano urođena nadbubrežna hiperplazija, kao oštećenja tipskih enzima 21-hidroksilaza i 11β-hidroksilaza, dovode do nakupljanja 17α-OHP. Suprotno tome, rijetki pacijenti sa nedostatkom 17α-hidroksilaze imat će vrlo niske ili neotkrivene nivoe 17α-OHP. Nivoi 17α-OHP također se mogu koristiti za mjerenje doprinosa progestacione aktivnosti žutog tijela tokom trudnoće kao i progesteron, ali I 17α-OHP-u također doprinosi I placenta

Imunološki test poput RIA (radioimunološki test) ili IRMA (imunoradiometrijski
test) koji se koriste za kliničko određivanje 17α-OHP, skloni su unakrsnoj reaktivnosti sa steroidnim prekursorima 17α-OHP i njihovim sulfatnim konjugatima.Plinska ili tečna hromatografija i masena spektrometrija (npr. LC-MS / MS) postižu veću specifičnost od imunoanalitskih Imunoseja, kao RIA (radioimmunesej) ili IRMA (imunoradiometrijski
esej).

Mjerenje 17α-OHP pomoću LC-MS / MS poboljšava dijagnozu novorođenčeta sa kongenitalnom nadbubrežnom hiperplazijom zbog nedostatka 21-hidroksilaze, jer su prekursorni steroidi 17α-OHP i njihovi sulfatni konjugati prisutni u prva dva dana nakon rođenja i duže u prijevremeno rođenih, unakrsno reagirajući u imunološkim testovima sa 17α-OHP, dajući lažno visoke razine 17α-OHP.

## Medicinska upotreba 
Esteri s 17α-OHP, kao što je hidroksiprogesteron-kaproat i, u daleko manjoj mjeri, hidroksiprogesteron-acetat i hidroksiprogesteron-heptanoat, korišteni su u medicini kao progestini. Između ostalih, ova klasa lijekova uključuje klormadinon-acetat, ciproteron-acetat, hidroksiprogesteron-aproat, medroksiprogesteron-acetat i megestrol-acetat.

## Također pogledajte
* 11α-hidroksiprogesteron
* 5α-Dihidroprogesteron
* 20-Dihidroprogesteron
* 11-Deoksikortikosteron
* 11-Deoksikortizol
* 17α-Metilprogesteron
* 19-Norprogesteron
* 19-Nortestosteron

## Reference
Kategorija:Antimineralokortikoidi
Kategorija:Diketoni
Kategorija:Glukokortikoidi
Kategorija:Steroidi
Kategorija:Hormoni
Kategorija:Trudnoća
Kategorija:Progestogeni